
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ

	2026 жылғы «09» қыркүйек
	№ 106
	          Астана қаласы



[bookmark: bookmark4]Кеден одағының «Ойыншықтардың қауіпсіздігі туралы» (КО ТР 008/2011)  техникалық регламентіне өзгеріс енгізу туралы

2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 29-тармағына сәйкес Еуразиялық экономикалық комиссия Кеңесі шешті:
1. Кеден одағы Комиссиясының 2011 жылғы 23 қыркүйектегі № 798 шешімімен қабылданған Кеден одағының «Ойыншықтардың қауіпсіздігі туралы» (КО ТР 008/2011) техникалық регламентінің 4-бабының 5.3-тармағы мынадай мазмұндағы абзацпен толықтырылсын:
  «Дайындаушы, дайындаушы уәкілеттік берген тұлға, импорттаушы және (немесе) сатушы енгізетін ақпарат бір-біріне қайшы келмеуге, ойыншықтың мақсатын, оның жас шамасына қарай арналуын, қауіпсіз қолдануды ескертуді және шектеуді өзгертпеуге, сондай-ақ ойыншықтың мақсаты мен қауіпсіздігіне қатысты сатып алушыны (тұтынушыны) жаңылыстырмауға тиіс».
2. Осы Шешім ресми жарияланған күнінен бастап күнтізбелік 180 күн өткен соң күшіне енеді.
 
Еуразиялық экономикалық комиссия Кеңесінің мүшелері:

